“พาณิชย์” เผยเงินเฟ้อเดือน ก.พ.พุ่ง 5.28% นิวไฮรอบ 13 ปี เหตุราคาน้ำมัน-วัตถุดิบสูงขึ้น
“พาณิชย์” เผยเงินเฟ้อเดือน ก.พ.พุ่ง 5.28% นิวไฮรอบ 13 ปี เหตุสินค้ากลุ่มพลังงาน-อาหารและเครื่องดื่มไม่มีแอลกอฮอล์ปรับสูงขึ้น ตามต้นทุนการผลิต-ราคาวัตถุดิบ
“พาณิชย์” เผยเงินเฟ้อเดือน ก.พ.พุ่ง 5.28% นิวไฮรอบ 13 ปี เหตุสินค้ากลุ่มพลังงาน-อาหารและเครื่องดื่มไม่มีแอลกอฮอล์ปรับสูงขึ้น ตามต้นทุนการผลิต-ราคาวัตถุดิบ
4 มี.ค. 2565

นายรณรงค์ พูลพิพัฒน์ ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์ เผยดัชนีราคาผู้บริโภคทั่วไป (CPI) หรืออัตราเงินเฟ้อในเดือน ก.พ.65 อยู่ที่ระดับ 104.10 ขยายตัว 5.28%เทียบช่วงเดียวกันของปีก่อน จากตลาดคาด 4.0-4.1% ส่วนอัตราเงินเฟ้อพื้นฐาน (Core CPI) อยู่ที่ 102.20 ขยายตัว 1.80%เทียบช่วงเดียวกันของปีก่อน
โดยสาเหตุหลักที่เงินเฟ้อเพิ่มขึ้น 5.28% มาจากสินค้าในกลุ่มพลังงาน รวมถึงสินค้าในหมวดอาหารและเครื่องดื่มไม่มีแอลกอฮอล์ ที่ปรับสูงขึ้นตามต้นทุนการผลิตและราคาวัตถุดิบ ประกอบกับฐานในเดือน ก.พ.64 ต่ำสุดในรอบปี 64 ส่งผลให้การคำนวณอัตราเงินเฟ้อในเดือนนี้สูงขึ้นด้วย
“สาเหตุหลักมาจากสินค้าในกลุ่มพลังงาน สินค้าในหมวดอาหารและเครื่องดื่มไม่มีแอลกอฮอล์…เป็นระดับเงินเฟ้อสูงสุดในรอบ 13 ปีนับตั้งแต่เกิดสงครามอ่าวเปอร์เซีย หลังอิรัคบุกคูเวต” นายรณรงค์ กล่าว